લુણાવાડાથી પસાર થતા ચારમાર્ગીય હાઇવે પર બન્ને તરફથી આવતાં-જતાં 5 કી.મી દૂરથી જ આ કિલ્લાની ભવ્યતા ઊંચા ડુંગર ઉપર નયનરમ્ય લાગે છે. અહી દુરદર્શન કેન્દ્ર પણ કાર્યરત છે. કાલિકા મંદિર સમગ્ર લુણાવાડા નગર તેમજ જિલ્લાવાસીઓની શ્રધ્ધાનું કેન્દ્ર છે. મોટી સંખ્યામાં શ્રધ્ધાળુંઓ રોજેરોજ આ મંદિરના દર્શને આવતા રહે છે. આ મંદિરે જવાનો માર્ગ અતિ કઠિન હોવાના કારણે શ્રદ્ધાળુઓને તકલીફ વેઠવી પડે છે. હાલમાં આ પ્રસ્તાવનામાં મંદિરે જવાનો જે રસ્તો છે તે સિવાય નવા રસ્તાનું આયોજન કરવામાં આવ્યું છે હાલમાં આ અંગે નાણાની ફાળવણી ના કરીને તેમજ ટેન્ડરની કાર્યવાહી ના શરુ કરીને સરકારી રીત રસમ અપનાવાઈ રહી હોવાનું ચર્ચાય છે ત્યારે તાકીદે આ અંગે ઝડપથી કામગીરી આરંભાય તેવી નગરજનોમાં માંગ ઉઠી રહી છે.